[{"text_idx": "#000012", "text": "\u201cRoedd Connor yn wych gyda\u2019r disgyblion, yn llwyddo cadw eu sylw ac yn eu hannog i wireddu a dilyn eu breuddwydion!\u201d"}, {"text_idx": "#000014", "text": "Un o brif amcanion y Children\u2019s Laureate Wales presennol, Connor Allen yn ystod ei gyfnod yw helpu plant i oresgyn y rhwystrau sy\u2019n gysylltiedig a\u0302 barddoniaeth. Roedd y gweithdai yn canolbwyntio felly ar gyflwyno barddoniaeth fel ffurf llenyddol hygyrch a hwyliog sydd a\u0302\u2019r potensial i fod yn arf bwerus o hunanfynegiant. Roedd y gweithdai hefyd yn annog y plant i archwilio eu hunaniaeth wrth iddyn gysidro\u2019r hyn sydd o\u2019u blaenau. Soniodd un o\u2019r plant a gymerodd ran sut oedd cerddi Connor wedi cael effaith gadarnhaol arnynt gan ddweud bod y cerddi \u201cwedi gwneud i mi feddwl yn ofalus am bwy alla i fod.\u201d Roedd athrawon a fynychodd y gweithdai hefyd wedi sylwi bod y gweithdai wedi cynyddu hyder y plant ac yn rhoi cyfle iddynt fynegi eu barn a\u2019u teimladau am faterion byd-eang."}, {"text_idx": "#000015", "text": "\u201cRoedd y plant yn deall bod barddoniaeth yn gallu bod yn gymaint o hwyl, ennyn emosiwn ac yn gallu bod yn cw\u0302l hefyd.\u2019"}, {"text_idx": "#000017", "text": "Cafodd cerddi ac addewidion y plant i gyd eu clymu at ddarn o gelf a ddyluniwyd ar ffurf coeden. Cafodd y \u2018goeden\u2019 ei chreu gan yr artist gweledol o Gasnewydd, Kate Mercer, drwy ddefnyddio pren a chardfwrdd wedi ei ailgylchu. Roedd y darn 3D yn cynnwys gludwaith gyda\u2019r geiriau, \u2018My Future\u2019 a \u2018Fy Nyfodol\u2019 a symbolau a motiffau yn awgrymu\u2019r byd cynyddol ddigidol yr ydym yn byw ynddo. Os hoffech rhagor o wybodaeth am y broses o greu\u2019r gwaith celf, ewch draw i wefan Kate Mercer a darllen ei blog sydd yn so\u0302n am y profiad."}, {"text_idx": "#000018", "text": "Mae\u2019r adborth a dderbyniwyd gan athrawon yn nodi bod y gweithdai wedi llwyddo i ysbrydoli\u2019r plant i ddefnyddio eu creadigrwydd a pharhau i ysgrifennu barddoniaeth y tu allan i\u2019r ystafell ddosbarth a thu hwnt i\u2019r gweithdai gyda Connor."}, {"text_idx": "#000020", "text": "Yn dilyn arddangosiad yng Nghanolfan Gelfyddydau Taliesin, bydd pob ysgol a gymrodd rhan yn derbyn rhan o\u2019r goeden gyda cherddi y plant ynghlwm."}]